1 Timothea 4 | Bibele e Inthaneteng | Phetolelo ea Lefatše le Lecha
1 Timothea 4:1-16
4 Leha ho le joalo, polelo e bululetsoeng e bolela ka tieo hore linakong+ tsa morao ba bang ba tla oa+ tumelong, ba ela hloko lipolelo+ tse bululetsoeng tse khelosang le lithuto tsa bademona,+ 2 ka boikaketsi ba batho ba buang mashano,+ ba tšoailoe matsoalong+ a bona joalokaha eka ke ka tšepe e chesang e tšoaeang; 3 ba hanela ho nyala,+ ba laela hore ho iloe lijo+ tseo Molimo a li bōpileng+ hore li jeoe ka liteboho ke ba nang le tumelo+ le ba tsebang ’nete ka mokhoa o nepahetseng. 4 Lebaka la sena ke hore pōpo e ’ngoe le e ’ngoe ea Molimo e ntle,+ ’me ha ho letho le lokelang ho lahloa+ haeba le amoheloa ka liteboho,+ 5 etsoe le halaletsoa ka lentsoe la Molimo le ka ho le rapella. 6 Ka ho fana ka likeletso tsena ho barab’abo rōna u tla ba mosebeletsi ea khabane oa Kreste Jesu, ea fepiloeng ka mantsoe a tumelo le a thuto+ e ntle eo u e latetseng haufi-ufi.+ 7 Empa u hane lipale+ tsa bohata tse silafatsang se halalelang le tseo basali-baholo ba li bolelang. Ka lehlakoreng le leng, u ikoetlise boinehelo ba bomolimo e le sepheo sa hao.+ 8 Etsoe koetliso ea ’mele e na le molemo o monyenyane; empa boinehelo ba bomolimo+ bo molemo bakeng sa lintho tsohle,+ kaha bo e-na le tšepiso ea bophelo ba hona joale le ea bo tlang ho tla.+ 9 Polelo+ eo ea tšepahala hape e tšoanela ho amoheloa ka botlalo. 10 Etsoe ho finyella sena re sebetsa ka thata ’me rea ikitlaetsa,+ hobane re behile tšepo+ ea rōna ho Molimo ea phelang, eo e leng Mopholosi+ oa batho ba mefuta eohle,+ haholo-holo oa ba tšepahalang.+ 11 U ’ne u fane ka litaelo+ tsena ’me u li rute.+ 12 Ho se ke ha e-ba le motho eo le ka mohla a khellang bocha+ ba hao tlaase. Ho fapana le hoo, ho ba tšepahalang+ u be mohlala+ ho bueng, boitšoarong, leratong, tumelong, tlhoekong.+ 13 Ha ke ntse ke tla, u tsoele pele ho ikitlaetsa ho baleng+ phatlalatsa,+ ho eletseng, ho ruteng. 14 U se ke ua hlokomoloha mpho+ e ho uena eo u ileng ua e fuoa ka polelo e boletsoeng esale pele+ le ha sehlopha sa banna ba baholo se u beha matsoho.+ 15 Nahanisisa ka lintho+ tsena; u ikakhele ka setotsoana ho tsona, e le hore tsoelo-pele+ ea hao e ka bonahala ho batho bohle. 16 Ikele+ hloko kamehla ’me u ele hloko le ho ruta+ ha hao. Lula linthong tsena, kaha ka ho etsa sena u tla ipholosa ’me u pholose le ba u mamelang.+
1 Timothea 4